**El Canto del Loco** er et spansk band. Musikkstilen deres kan karakteriseres som poprock, men medlemmene erkjenner at enkelte av låtene faller inn under sjangeren powerpop.

Gruppa ble danna i Madrid i 1994 av Dani Martín og Iván Ganchegui (som forlot gruppa i 2002), men de fem medlemmene El Canto del Loco har i dag var ikke samla før noen år seinere. El Canto del Loco er hovedsakelig inspirert av spanske 1980-tallsgrupper. De har sluppet fem studioalbum og har solgt over en million eksemplarer, og er i dag en av de viktigste musikkgruppene i Spania.

Bandet har blitt nominert tre ganger i MTV Europe Music Awards i kategorien «Beste spanske artist», og vant to av gangene. De har også vunnet den spanske Premio Ondas to ganger, i kategoriene «Beste konsertartist» (2004) og «Beste spanske artist eller gruppe» (2005).

Gruppas medlemmer er Dani Martín (vokal), David Otero (gitar og kor), Chema Ruiz (bass) og Jandro Velázquez (trommer).

Diskografi
----------

### Studioalbum

* ***El Canto del Loco*** (2000), BMG Music Spain, S.A.

Gruppas debutalbum ble kom i salg 19. juni 2000. Albumet, som ble produsert av Alejo Estível, inkluderer en versjon av «Vivir así es morir de amor», av Camilo Sesto. Det solgte over 100 000 eksemplarer (platina) i Spania.

* ***A Contracorriente*** (2002), BMG Music Spain, S.A.

Det andre albumet ble sluppet 4. mars 2002. Fra og med dette albumet har Nigel Walker vært gruppas produsent. Blant låtene fins det en versjon av klassikeren «Crash», av The Primitives, og dessuten en gjesteopptreden av Amaia Montero, vokalisten i La Oreja de Van Gogh, på låta «Puede ser». Salget av dette albumet oversteg 300 000 (trippel platina).

* ***Estados de Ánimo*** (2003), BMG Music Spain, S.A.

26. mai 2003 kom det tredje albumet til El Canto del Loco. Den første singelen var «La madre de José». Salget ble enda høyere enn av forrige album, og gruppa oppnådde nok en gang trippel platina.

* ***Zapatillas*** (2005), BMG Music Spain, S.A.

Det fjerde studioalbumet ble sluppet 21. juni 2005. Det inneholder en CD med 13 låter og en DVD med 15 låter, blant annet den uredigerte låta «Quiero». CD-en inneholder den første låta som er sunget i duett av Dani og David, «Tal como eres». Albumet har foreløpig solgt over 400 000 eksemplarer.

* ***Personas*** (2008), Sony BMG Music.

Det femte, og foreløpig siste, studioalbumet ble sluppet 1. april 2008. Albumet inneholder 13 låter og har til nå solgt i over 175 000 eksemplarer. 

### Konsertalbum

David Otero (til venstre) og Dani Martín under en konsert
Jandro Velázquez på trommer og Chema Ruiz på bass
* *En Directo: Sala Caracol (Madrid)* (2003)
* *En Directo: Sala Bikini (Barcelona)* (2004)
* *En Directo: Hombres G & El Canto del Loco desde el Vicente Calderón (Madrid)* (2005) (DVD)
* *En Directo: Pequeños-Grandes Directos (Salas Bikini, Caracol y Oasis)* (4. juli 2006) (3 CD-er og 3 DVD-er)
* *En Directo: Sala Oasis (Zaragoza)* (11. juli 2006)
* *En Directo: Episodio I* (sammensetning fra konsertene på Plaza de Toros, i salg fra juli 2006)

### Singler

* *Pequeñita* (2000)
* *Llueve en mí* (2000)
* *Eres un canalla* (2001)
* *Y si el miedo* (2001)
* *Vivir así es morir de amor* (2001)
* *Son sueños* (2002)
* *Puede ser* (2002)
* *A contracorriente* (2002)
* *Crash* (2002)
* *Contigo* (2002)
* *La madre de José* (2003)
* *Volver a disfrutar* (2003)
* *Ya nada volverá a ser como antes* (2003)
* *Insoportable* (2004)
* *No voy a parar* (2004)
* *Una foto en blanco y negro* (2004)
* *Despiértame* (2004)
* *Zapatillas* (2005)
* *Volverá* (2005)
* *Besos* (2006)
* *Eres tonto* (2008)
* *Peter Pan* (2008)
* *La suerte de mi vida* (2009)
* *Quiero aprender de ti* (2009)

Referanser
----------

1. ↑  «El Canto del Loco - Disco». elcantodelloco.com. Arkivert fra originalen 22. oktober 2007. Besøkt 15. april 2008.

Eksterne lenker
---------------

* (en) El Canto del Loco – kategori av bilder, video eller lyd på Commons Rediger på Wikidata
* (en) El Canto del Loco på Apple Music Rediger på Wikidata

* (en) El Canto del Loco på Discogs Rediger på Wikidata

* (en) El Canto del Loco på MusicBrainz Rediger på Wikidata

* (en) El Canto del Loco på Spotify Rediger på Wikidata

* (en) El Canto del Loco på Songkick Rediger på Wikidata
* El Canto del Locos offisielle hjemmeside
* Fanside for El Canto del Loco

  


|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |